J:\Felles Logo\HairShop_logo_kvadrat_pms.epsHairShop Frisør  
Storgaten 1  
0155 Oslo  
Telefon + 47 23 31 11 00  
Telefon + 47 23 31 11 01  
hairshop.no  
post@hairshop.no  
Foretaksregisteret  
985 076 472 NO

**PRESSEMELDING**

**Raskt voksende frisørkjede åpner salong i Larvik – Én heldig kunde kan vinne gratis klipp i 1 år**- Torsdag 22.mars åpner vi HairShop Frisør på Larvik Amfi, sier Regionsleder Nanna Øyen entusiastisk.

* I forbindelse med åpningen arrangerer vi en spennende konkurranse der en heldig kunde kan vinne gratis klipp i salongen et helt år, forteller daglig leder Bente Starmer.  - I tillegg feirer vi nyåpningen med mange gode tilbud. På selve åpningsdagen kan kundene trekke sin egen klippepris og få en hårklipp helt ned til 1 krone! Og så har vi mange knalltilbud på hårprodukter, fortsetter hun.

HairShop er et spennende frisørkonsept, som har vel så mye fokus på produktsalg som behandlinger. Hos HairShop er det uformell stemning og hyggelig service. - Her er folk i alle aldre velkomne, forteller Bente.

* Klokken 9.00 torsdag 22.mars står vi alle 5 klare til å ta i mot nye kunder. Vi ønsker alle i Larvik og omegn velkommen til HairShop Frisør, som blir en av de sprekeste salongene i hele byen! Vi skal sørge for at alle som er innom får en «Happy Hair Day!», som er slagordet til HairShop, sier Bente begeistret.

HairShop i Larvik har frisører med lang fartstid i bransjen. Av salongens 5 medarbeidere har 3 av frisørene over 10 års erfaring. Daglig leder Bente Starmer har jobbet som frisør i over 25 år.

**Om HairShop Frisør og Raise Gruppen:**

**HairShop Frisør** er en salongkjede som ble etablert i 2004. Kjeden har til sammen 17 salonger i Norge og én i Sverige. HairShop Frisør er en leken og uformell salongkjede som tilbyr hyggelig service til hele familien. HairShop Frisør har bransjens bredeste produktutvalg. Kjeden er i rask fremvekst, som har blitt kåret til Gasellebedrift tre år på rad som følge av rask vekst og gode resultater. HairShop Frisør har som visjon å bli Norges nest største salongkjede. Høsten 2011 lanserte kjeden sitt nye design. Salongen i Larvik blir den femte salongen i Norge som åpner med nytt design.

Morkonsernet **Raise Gruppen AS** (tidl. Nikita Gruppen) driver i dag Skandinavias største og mest anerkjente konsepter innen hår og skjønnhet med til rundt 130 frisørsalonger, 7 skoler og over 830 medarbeidere i Norge og Sverige. Visjonen er å skape historiens største frisør- og skjønnhetseventyr.  
  
[Raise Gruppen](http://www.raise.no) er i dag representert i Norge og Sverige med blant annet følgende frisørkonsepter: Nikita Hair (89 salonger), [HairShop Frisør](http://www.hairshop.no) (18 salonger), Alex Verdini (3 salonger), Preus Frisøropplevelser (8 salonger) og Headmasters (9 salonger).